Pienios tvenkinys
55°26′33″ š. pl. 24°54′49″ r. ilg.﻿ / ﻿55.44250°š. pl. 24.91361°r. ilg.﻿ / 55.44250; 24.91361 Pienios tvenkinys arba Kavarsko vienkiemių tvenkinys – tvenkinys Lietuvoje, Anykščių rajone, 1 km į šiaurės vakarus nuo Kavarsko. Sudarytas užtvenkus Pienios upę (Šventosios intakas) 2,7 km nuo jos žiočių. Tvenkinio ilgis iš šiaurės vakarų į pietryčius – 0,84 km, plotis – iki 0,17 km. Altitudė 73,9 m. Priešsroviui už 2,85 km telkšo didesnis Pienionių tvenkinys. Šiaurinis ir vakarinis krantai plačiai užpelkėję. Tvenkinys labai užžėlęs vandens augalija. Pakrančių aukštoki šlaitai apaugę miškeliais ir krūmais. Pietinėje pakrantėje įsikūręs Kavarsko viensėdis, šiaurinėje – Ribokiškio kaimas. Tvenkinys įrengtas 1965 m.